== Kuppets forløb ==
Situationen spidsede til i februar 1948. Indenrigsminister [[Václav Nosek]] forsøgte i strid med sine beføjelser at fjerne ikke-kommunistiske personer i den nationale politistyrke og på den måde gøre sikkerhedsapparatet og politiet til redskab for KSČ.<ref name="Grenville, p. 370" /> Den 12. februar krævede ikke-kommunisterne i kabinettet et stop for den tiltagende undergravning af den tjekkoslovakiske stats interesser. Nosek, bakket op af Gottwald, nægtede at give efter, og han og de øvrige kommunister truede med at bruge magt, ligesom de mobiliserede deres tilhængere for at undgå nederlag ved det kommende valg. Den 20. februar trådte tolv ikke-kommunistiske ministre tilbage i protest, efter at Nosek nægtede at genindsætte otte ikke-kommunistiske højtstående politiofficerer på trods af, at et flertal i kabinettet havde pålagt ham at gøre det.<ref name="Grogin, p. 134">Grogin, p. 134.</ref> Formålet med tilbagetrædelsen var at fremprovokere et nyvalg; der var ikke forventning om, at præsidenten ville acceptere tilbagetrædelserne. De tjekkoslovakiske socialdemokratiske parti under ledelse af Zdeněk Fierlinger opretholdt imidlertid støtten til kommunisterne,<ref name="EB">[http://www.britannica.com/EBchecked/topic/149152/Czechoslovak-history/42114/Communist-Czechoslovakia Czechoslovak history] i [[Encyclopædia Britannica]]</ref> hvorfor regeringen fortsat havde et snævert flertal i parlamentet. Præsident [[Edvard Beneš]] blev derfor presset af Gottwald til ikke at udskrive nyvalg og i stedet indsætte en ny, kommunistisk domineret regering. Til dette formål organiserede det kommunistiske parti massedemonstrationer. Der var også trusler om en generalstrejke fra de kommunistisk-dominerede fagforeninger og trusler om invasion af [[Den Røde Hær]] for at "genoprette orden" i Tjekkoslovakiet.<ref name="Grogin, p. 134">Grogin, p. 134.</ref><ref name="Grenville, p. 370">Grenville, p. 370.</ref>
Psykologi Politik Samfund Historie Tidligere_riger,_stater,_protektorater,_kolonier_og_lande Mellemmenneskelige_forhold